Нобэлеўскія ляўрэаты родам зь Беларусі

У сьпісе прыведзеныя **ляўрэа́ты [[Нобэлеўская прэмія|Но́бэлеўскай прэ́міі]]**, якія нарадзіліся ці жылі ў Беларусі, але не абавязкова зьяўляюцца этнічнымі беларусамі.

## Ляўрэаты
 **[[Рычард Фэйнман]]** (1918—1988) — амэрыканскі фізык, ляўрэат *[[Нобэлеўская прэмія па фізыцы|Нобэлеўскай прэміі па фізыцы]] 1965*. Нарадзіўся ў Нью-Ёрку ў сям’і эмігрантаў зь беларускіх губэрняў.

 **[[Сайман Кузьнец]]** (1901—1985) — амэрыканскі эканаміст, ляўрэат *[[Нобэлеўская прэмія па эканоміцы|Нобэлеўскай прэміі па эканоміцы]] 1971*. Нарадзіўся ў Пінску Берасьцейскай вобласьці.

 **[[Леанід Кантаровіч]]** (1912—1986) — савецкі матэматык і эканаміст, ляўрэат *[[Нобэлеўская прэмія па эканоміцы|Нобэлеўскай прэміі па эканоміцы]] 1975*. Нарадзіўся ў Санкт-Пецярбургу ў сям’і выхадцаў зь беларускіх земляў.

 **[[Мэнахем Бэгін]]** (1913—1992) — 7-ы прэм’ер-міністар Ізраілю (1977—1983), ляўрэат *[[Нобэлеўская прэмія міру|Нобэлеўскай прэміі міру]] 1978*. Нарадзіўся ў сям’і сакратара жыдоўскай грамады ў Бярэсьці.

 **[[Шэлдан Лі Глэшаў]]** (нарадзіўся ў 1932 годзе) — амэрыканскі фізык, ляўрэат *[[Нобэлеўская прэмія па фізыцы|Нобэлеўскай прэміі па фізыцы]] 1979*. Нарадзіўся ў сям’і эмігрантаў зь Беларусі.

 **[[Аарон Клуг]]** (1926—2018) — брытанскі хімік і біяфізык, ляўрэат *[[Нобэлеўская прэмія па хіміі|Нобэлеўскай прэміі па хіміі]] 1982*. Нарадзіўся ў Зэльве Гарадзенскай вобласьці ці  (Летува).

 **[[Джэрам Айзэк Фрыдман]]** (нарадзіўся ў 1930 годзе) — амэрыканскі фізык, ляўрэат *[[Нобэлеўская прэмія па фізыцы|Нобэлеўскай прэміі па фізыцы]] 1990*. Нарадзіўся ў Чыкага ў сям’і эмігрантаў з Расеі.

 **[[Шымон Пэрэс]]** (1923—2016) — 9-ы прэзыдэнт Ізраілю (2007—2014), прэм’ер-міністар Ізраілю (1984—1986, 1995—1996), ляўрэат *[[Нобэлеўская прэмія міру|Нобэлеўскай прэміі міру]] 1994*. Нарадзіўся ў Вішневе Менскай вобласьці.

 **[[Іцхак Рабін]]** (1922—1995) — прэм’ер-міністар Ізраілю (1974—1977, 1994—1995), ляўрэат *[[Нобэлеўская прэмія міру|Нобэлеўскай прэміі міру]] 1994*. Нарадзіўся ў Ерусаліме у сям’і ўкраінца і Розы Коэн з Магілёву.

 **[[Марцін Льюіс Пэрл]]** (1927—2014) — амэрыканскі фізык, ляўрэат *[[Нобэлеўская прэмія па фізыцы|Нобэлеўскай прэміі па фізыцы]] 1995*. Нарадзіўся ў Нью-Ёрку ў сям’і выхадца з Пружаны Берасьцейскай вобласьці.

 **[[Фрэдэрык Райнэс]]** (1918—1998) — амэрыканскі фізык, ляўрэат *[[Нобэлеўская прэмія па фізыцы|Нобэлеўскай прэміі па фізыцы]] 1995*. Нарадзіўся ў Нью-Джэрзі ў сям’і выхадцаў зь беларускіх земляў.

 **[[Элан Джэй Гігер]]** (нарадзіўся ў 1936 годзе) — амэрыканскі фізык, ляўрэат *[[Нобэлеўская прэмія па хіміі|Нобэлеўскай прэміі па хіміі]] 2000*. Нарадзіўся ў Аёве ў сям’і выхадца зь Віцебску.

 **[[Жарэс Алфёраў]]** (1930—2019) — савецкі і расейскі фізык, ляўрэат *[[Нобэлеўская прэмія па фізыцы|Нобэлеўскай прэміі па фізыцы]] 2000*. Нарадзіўся ў Віцебску.

 **[[Сьвятлана Алексіевіч]]** (нарадзілася ў 1948 годзе) — беларуская расейскамоўная пісьменьніца, нарадзілася ў Станіслававе ў сям’і беларуса і ўкраінкі. Ляўрэатка *[[Нобэлеўская прэмія па літаратуры|Нобэлеўскай прэміі па літаратуры]] 2015*.

 **[[Алесь Бяляцкі]]** (нарадзіўся ў 1962 годзе) — беларускі грамадзкі дзяяч і праваабаронца, нарадзіўся ў карэльскім мястэчку Вяртсіля (РСФСР) у беларускай сям’і. Ляўрэат *[[Нобэлеўская прэмія міру|Нобэлеўскай прэміі міру]] 2022*.

## Крыніцы


Катэгорыя:Сьпісы беларусаў